**„MIÉNK A GRUND”**

* **GRUNDFOCI BAJNOKSÁG -**

**VERSENYKIÍRÁS**

A XV. kerületi Önkormányzat 2016.-május 28-án rendezi meg

- hat helyszínen és 10 pályán -

**„MIÉNK A GRUND”**

elnevezéssel

**IX.** **Grundfoci Bajnokságát.**

**1. A bajnokság kiírója és rendezője**: a XV. kerületi Önkormányzat és a Csokonai Kulturális és Sportközpont

**A torna fővédnöke: Hajdú László polgármester**

**2. A bajnokság lebonyolítója**: REAC Sportiskola Sportegyesület

**3. A torna versenybizottsága: Elnök:** Varga József Csokonai KSK

**Tagok:** Sági Ferenc Sportiskola Sportegyesület elnöke

Osváthné Brett Ildikó telephely vezető

Takács Zsolt sportszervező

**4. A bajnokság célja:** A XV. kerületi lakosok részére szervezett – versenyszerű szabadidős sportolási lehetőség biztosítása a felújított közterületi bitumenes grund pályákon. A grundfoci népszerűsítése, a kerületi sport hagyományok ápolása, a fair-play szellemének erősítése és a közösségek kialakításának elősegítése.

**5. A bajnokság résztvevői**: 6 fős csapatok, két korosztályban

- **FELNŐTT (**14 év felettiek)

(személy igazolvány és lakcím kártya felmutatása – a nevezéssel egy időben kötelező.)

- **GYERMEK** (14 év alattiak)

**A gyermek korosztályban a korhatár: 14 év**

(Nevezhető, aki ebben az évben december 31-ig tölti be 14. életévét, illetve annál fiatalabb. Túlkoros szerepeltetése nem engedélyezett! Aki óvás esetén nem tudja hitelt érdemlő dokumentummal – pl. diákigazolvány - igazolni életkorát, akkor a teljes csapatot kizárjuk

a további küzdelmekből, és eredményeit töröljük)

**6. A bajnokságok időpontja: FELNŐTTEK:**

**Selejtezők:** 2016. május 28-án 9.00 -12.00 óráig

**Döntő:** 2016. május 28-án 13.00 -15.00 óráig

**GYERMEKEK:**

Selejtezők és döntők 2016. május 28-án 9.00-13.00 óráig

**7. A bajnokság helyszínei:** XV. kerületi bitumenes közterületi grundfoci pályák

**GYERMEK BAJNOKSÁG:**

**SELEJTEZŐK és a DÖNTŐ helyszíne azonos:**

**Erdőkerülő u. 34. sz. mögötti bitumenes pályák**

(Megközelíthető: az Erdőkerülő u. LIDL áruház – Gondozóház mögött)

**FELNŐTT BAJNOKSÁG:**

**SELEJTEZŐK:**

**1.** **Kazán utca**

(Megközelíthető: Rákos u. 94. számú ház mögött)

**2. Hartyán köz – Kőrakás park 59. sz. mögött**

(Megközelíthető: a Szentmihályi útról, a Hartyán iskola mellől)

**3.** **Szentmihályi út – Nyírpalota u. 80. sz. mögött**

(Megközelíthető: a Szentmihályi útról, a Kontyfa iskola mellől)

**4. Nádastó park -**  **Szerencs u. – Pattogós u. 4. sz. mögött**

(Megközelíthető: a Szerencs utcáról, a Nádastó parkból)

**5. Szilas park 24. sz. előtt**

(Megközelíthető: a Szentmihályi útról, a Pólus Hotel előtt)

Az egyes helyszíneken – az adottságoktól és a nevező csapatok számától függően – egy vagy kettő pályán rendezzük a mérkőzéseket.

**Felnőtt bajnokság DÖNTŐ: – két pályán – a Nádastó parkban** (a Szerencs utcai pályákon) **bonyolítjuk le!**

**8. Szabályok/tudnivalók:**

**NEVEZÉS:**

- A részvételi szándékot célszerű előre jelezni a nevezési lap kitöltésével és elküldésével a **grundfoci@reacsportiskola.hu** e-mail címre.

- Nevezési lap letölthető az önkormányzat honlapjáról **(www.bpxv.hu).**

- Nevezni a torna napján – 8.00-8.45 óra között - a megadott helyszíneken, a nevezési lap leadásával lehet.

- Nevezési díj nincs.

- Nevezhető játékosok száma: minimum 4 fő, maximum 6 fő.

- A torna **két korosztályban** GYERMEK (14 év alattiak) és FELNŐTT (14 év felettiek kategóriában kerül megrendezésre.

- A torna folyamán – mind a kettő fordulóban és valamennyi mérkőzésen - egy játékos csak

egy (azonos) csapatban szerepelhet, í**gy nem lehetséges a döntőbe jutott csapatoknál új játékos nevezése.**

**LEBONYOLÍTÁS:**

**-** A tornát minden verseny helyszínen a jelentkező csapatok számától függően bonyolítjuk.

- A nevezett csapatokat csoportokba sorsoljuk, ahol körmérkőzésekkel dől el a sorrend.

- A kapu mérete: kb. 1.7 x 0.7 m .

**- Játékidő:** **1 x 12 perc – futóórával**

(A rendezők, az egyes helyszíneken, a nevező csapatok számától függően,

a csapatok vezetőivel egyeztetve rövidebb, vagy hosszabb – de a selejtezők folyamán

egységes - játékidőt is megállapíthatnak)

- A csapatokra várakozási idő nincs. Amennyiben egy csapat a megadott időben nem lép pályára,

úgy a mérkőzés eredményét 3 ponttal és 5:0-as gólkülönbséggel az ellenfél javára írjuk.

- A mérkőzés alatt a pályán csapatonként 4 fő tartózkodhat. A mérkőzés megkezdésekor a csapatból

mind a négy játékosnak a pályára kell lépnie.

- A cseréket játék közben folyamatosan kell végrehajtani a pálya „bejáratánál”. Egy csere játékos

csak akkor léphet a pályára, ha a lecserélt játékos már elhagyta a játékteret.

- Ha valamelyik csapatban 4 főnél több játékos van a pályán, akkor az egyik pályán tartózkodó

játékosuk két perces büntetőt kap.

**-** A mérkőzéseket a rendezők által biztosított 5-ös méretű labdával kell lejátszani.

- Büntető területnek számít a kapu előtti 3 méteres (képzeletbeli) terület, ide értve a felfestett

területet is.

- A kapuk előtt felfestett köríven belül védő játékos 3 mp-en túl nem tartózkodhat és nem

érintheti a labdát. Ezen szabály megszegése esetén a játékvezető büntetőt ítél.

- A büntető területen, illetve a felfestett köríven belül történt szabálytalanság esetén megítélt büntetőt a félpályáról, üres kapuba kell elvégezni.

- A becsúszó szerelés semmilyen irányból sem megengedett.

- Szabadrúgásnál a sorfal távolsága minimum 3 m, a sorfal csak a felfestett köríven kívül tartózkodhat

- A győzelemért 3 pont, a döntetlenért 1 pont, a vereségért 0 pont jár

- A csoporton belüli végeredmény megállapításánál mind a kettő játéknapon a következő paraméterek döntenek, sorrendben: elért pontszám, egymás elleni eredmény, gólkülönbség, több rúgott gól, kevesebb kapott gól, büntetőrúgás, sorsolás.

- Egyenes kieséses rendszernél döntetlen esetén 3 – 3 büntető rúgásra kerül sor

- Figyelmeztetés esetén (sárga lap) a vétkes játékos 2 peres büntetőt kap és a büntetőidő lejárta után bármelyik játékos visszatérhet a játéktérre.

- Végleges kiállítás esetén, vagy a második sárga lap begyűjtése után (piros lap) 2 perc

elteltével egy cserejátékos léphet a kiállított játékos helyére. A kiállított játékos a

következő mérkőzésen nem szerepelhet.

- A labda folyamatosan játékban marad a kerítés érintése (pl. mandiner) után is. A labda csak játékvezetői sípszó után, illetve akkor kerül játékon kívülre, ha a kerítés vonalát elhagyta. Ha a labda, a játéktér oldalánál hagyja el a pályát akkor álló labdából oldal berúgás, ha az alapvonalnál akkor álló labdából kirúgás következik.

- A mérkőzéseket a BLSZ játékvezetői vezetik.

**A döntő lebonyolítása**:

A délelőtti selejtező során a FELNŐTT kategóriában minden helyszínről az I.- III. helyezett – összesen 15 csapat - csapat, jut a döntőbe.

A döntőbe jutott FELNŐTT csapatok először 5 db 3-as csoportba sorsolva kezdik meg a küzdelmet. A csoport győztesek valamint a legjobb második helyezett csapat közvetlenül továbbjutnak a döntőbe. A 6-os döntőbe sorsolás alapján lesz kialakítva a 3 pár csapat. A három pár csapat küzdelméből győztesek az 1-3 helyért, a vesztesek a 4-6 helyért küzdenek.

GYERMEK kategóriában a benevezett csapatok számától függően kerül lebonyolításra a bajnokság.

A gyermekeknél selejtezőket, és a döntőt azonos pályákon, és azonos napon rendezzük.

**9. Díjazás: (gyermek és a felnőtt csapatok egységesen)**

I. helyezett csapatok díja:

- a XV. kerületi Önkormányzat serlege I.

- 6 db aranyérem és oklevél

- 6 db sportmez

- 1 db labda

II. helyezett csapatok díja:

- a XV. kerületi Önkormányzat serlege II.

- 6 db ezüstérem és oklevél

- 6 db sportmez

- 1 db labda

III. helyezett csapatok díja:

- a XV. kerületi Önkormányzat serlege III.

- 6 db bronzérem és oklevél

- 6 db sportmez

- 1 db labda

IV.-VI. helyezett csapatok díjai:

- 3-3 db kupa (IV. – VI.)

- 6-6 db oklevél,

- 6-6 db sportmez

- 1-1 db focilabda,

**9. Egyebek**

* **A játékosok a tornán csak sima talpú cipőben játszhatnak.**
* **Kérjük, hogy a csapatok - lehetőség szerint – egységes színű mezben, pólóban lépjenek pályára.**
* **A rendezők – szükség esetén - megkülönböztető mezt biztosítanak.**
* **A tornán minden csapat és játékos a saját felelősségére vesz részt! Az esetlegesen bekövetkezett balesetekért - sérülésekért, az értéktárgyak elvesztéséért, a sport ruházat rongálódásáért a rendezők semmilyen felelősséget nem vállalnak.**
* **A sportszerűtlen játék, a szándékos durvaság, a játékvezetők – rendezők sértegetése a csapat azonnali és végleges kizárását vonja maga után.**
* **Az a játékos, aki a nevezés alkalmával nem tudja igazolni a személyi azonosságát, nem vehet részt a bajnokságban. A döntőbe jutott csapatokban csak a selejtezőkbe benevezett játékosok szerepelhetnek. Ezt a rendezők – az egyenlő esélyek és a sportszerűség miatt - fokozottan ellenőrzik. Mind a selejtezőkön, mind a döntőben – a jelentkezéskor és az esetleges óvás alkalmával is - igazolni kell a játékosok személyi azonosságát.**
* **A mérkőzések óvására csak a játékosok illetéktelen szerepeltetése miatt kerülhet sor, kizárólag azonnal a mérkőzés lefújását követően. Óvást a csapat kapitánya szóban közli a versenybizottság jelenlévő tagjával. A versenybizottság tagja és a játékvezető - a két csapatkapitány meghallgatása és a rendelkezésre álló dokumentumok (fényképes személyi okmányok, nevezési lapok) megtekintése után - együttesen azonnal döntést hoz az óvásról.**

**A Szervező Bizottság**